ADN pi stockage des données

ADN pi stockage des données :

In 2012, toutes chés informations dins l' monne arprésintoette inviron 1,8 zettabytes (Zo) qui pourriaitte ète stockée dins seulemint quate grammes d'ADN. 

In 2022, chés données mondiales arprésentette inviron 45 Zetta-octets  (soit 45 millars éd millars dé kilo-octets). 

Pour 2025 ch'est estimé à 175 Zo.

Chés supports classiques, conme chés disques durs, chés bindes magnétiques o chés Blu-Ray, is sont fragiles, volumineux et pi énergivores. I faut, par exampe, les rimplacer tous chés chonq à sièt ans dins chés data centers dont l' consonmacion électrike arprésinte 2% d'el consonmacion mondiale. 

Aveuc eune dinsité d' 450 millons éd To  par gramme d’ADN, l’intégralitè d'chés données mondiales pourroait t'nir dins ch' volume d’eune tablette éd chucolat.

Dré 1959, Richard Feynman il a yu l’idée d’uzer l’ADN conme support d’information.

In 2012, Georges Church  (Harvard Medical School éd Boston) est parvenue à stocker troés-chints parges d'un live dins un millardième éd gramme d'ADN.

Aprés, pusieurs étchipes ont développè chole teknike mais ech stockage èn sé foaisoait éq dsu des tiotes molécules d’inviron 200 nucléotides (un seul brin d’ADN). 

In 2021, deus teskes la Déclaracion universèle ed chés drots l’honme et du chitoïen d' 1789 et la Déclaracion d'ches drots d'el fanme pi d'el chitoïenne d'Olympe de Gouges ont tè incodés edzeur ADN et pis ont tè déposès à chés Archives nationales. Ichi in a uzé d' grandes molécules d'ADN.

 Ech stockage édzeur ADN 

Chés séquences éd nucléotides sont composèes des quate élémints : adénine (A), thymine (T), cytosine (C) et pi guanine (G). 

Chés lètes a sont limérisées in 0 et 1 du code binaire. Chaque lète éd l'alphabet sont codée par 8 bits (i.e. un octet). 

Chés 0 du système binaire sont codés à partir d'eune molécule A o C, pindant qu' chés 1 is sont transformès in molécules G o T. Cha foait qu' eune lète est codée aveuc huit nucléotides. 

Par exampe, èl lète A s' code par èl suite éd huit chiffes 01000001 in système binaire, et pi insuite os code aveuc eune séquince éd huit nucléotides: AGCCACAT o CTAACACG, o encore ATCAAACT , etc...

 Avantages 

 L'ADN est stabe à température ambiante. 
 L' capacitè dé stockage est rudmint grande.
 Chés molécules d' ADN obtenues peuvette ète mises dins eune bactérie, qui va dupliquer l’ADN. In a à ch'momint-lo 100 millars éd copies du fichier pour un coût saprémint ptit.

 Notes 
 https://www.franceculture.fr/sciences/adn-et-stockage-de-donnees-vers-une-future-bibiotech
 https://www.sorbonne-universite.fr/actualites/le-stockage-des-donnees-sur-ladn-une-technologie-revolutionnaire : DNA Drive ch'est la teknolodjie éd stockage d’informacion limérique édzeur ADN développèe et brevetèe à Sorbonne Université.

catégorie:Informatike